সম্প্রতি আমার ব্যক্তিগত একটি অভিজ্ঞতা থেকে এ লেখার শিরোনাম ধরার চেষ্টা করি। আমরা দুই বন্ধু মিলে গত বছর আমার বাসা থেকে ১৫-১৬ মাইল দূরে একটি ডাইনার (আমেরিকান রেস্টুরেন্ট) কিনেছি এক ইজিপ্সিয়ানের কাছ থেকে। এই ব্যবসার ব্যাপারে আমাদের দুজনের আগে বিন্দুমাত্র কোন অভিজ্ঞতা নেই। এমনকি আমি কোনদিন আমেরিকান ডাইনারে বসে খাইনি। আমেরিকান খাবার বলতে ফাস্ট ফুডে বসে বার্গার, ফ্রাইস অথবা পিজা খাওয়া। অথচ জীবিকার তাগিদে আমরা ডাইনারের মালিক বনে গেলাম!